Premier League 2009–10

L-istaġun 2009–10 tal-Premier League (magħruf bħala l-Barclays Premier League minħabba raġunijiet ta' sponsorizzazzjoni) kien it-tmintax-il staġun tal-Premier League minn meta ġie stabbilit lura fl-1992. Total ta' 20 tim ikkompetew f'dan il-kampjonat, bit-tim ta' Chelsea jtemmu r-renju ta' tliet snin ta' Manchester United, biex rebħu dan it-titlu, fi staġun li rahom jiskorjaw rekord ta' 103 gowls. L-istaġun beda bil-partita bejn Chelsea u Hull City fil-15 ta' Awwissu 2009 li ntemmet b'rebħa għal Chelsea bl-iskor ta' 2–1. Il-plejer ta' Hull, Stephen Hunt skorja l-ewwel gowl ta' dan l-istaġun, f'partita li kienet timmarka wkoll id-debutt kompetittiv mal-klabb il-ġdid tiegħu. L-istaġun spiċċa fid-9 ta' Mejju 2010.

Fi Frar tal-2010, Portsmouth saru l-ewwel klabb membru tal-Premier League li mar f'amministrazzjoni. Huma tnaqqsulhom disa' punti, u xahrejn wara saru l-ewwel tim tal-istaġun li ġew relegati.

Timijiet 

Newcastle United, Middlesbrough u West Bromwich Albion ġew relegati għall-Football League Championship wara li temmew l-impenji tagħhom fl-istaġun 2008–09 fost l-aħħar tlieta. Il-klabb ta' Newcastle sofra l-ewwel relegazzjoni tiegħu mill-Premier League minn mindu kiseb il-promozzjoni fl-1993. Middlesbrough irritornaw fiċ-Championship wara ħdax-il sena ta' militanza fl-aqwa serje Ingliża, waqt li West Bromwich żammew post fil-Premier League għal staġun wieħed biss.

It-tliet timijiet relegati ġew sostitwiti mill-kampjuni tal-Football League 2008–09 Wolverhampton Wanderers, it-tieni klassifikati Birmingham City u r-rebbieħa tal-finali tal-play-off Burnley. It-tim ta' Wolves qed jilgħabu għall-ewwel darba fl-ogħla livell mill-istaġun 2003–04, waqt li Burnley irritornaw fl-ogħla diviżjoni Ingliża wara stennija ta' 33 sena. Birmingham City, min-naħa l-oħra, biddlu il-pożizzjoni tagħhom bejn il-Premier League u ċ-Championship għar-raba' staġun konsekuttiva.

 Arsenal
 Aston Villa
 Birmingham City (Promoss)
 Blackburn Rovers
 Bolton Wanderers
 Burnley (Promoss)
 Chelsea

 Everton
 Fulham
 Liverpool
 Hull City 
 Manchester City
 Manchester United
 Portsmouth

 Stoke
 Sunderland
 Tottenham Hotspur
 West Ham United
 Wigan Athletic
 Wolverhampton Wanderers (Promoss)

Promozzjoni u relegazzjoni 

 Timijiet promossi mill-Football League Championship 2008–09
 Wolverhampton Wanderers
 Birmingham City
 Burnley

 Timijiet relegati għall-Football League Championship 2009–10
 Newcastle United
 Middlesbrough
 West Bromwich Albion

Klassifika 

Sors: Barclays Premier League
1 Portsmouth ġew imnaqqsa 9 punti
Regoli għall-kwalifikazzjoni: l-ewwel skont il-punti, it-tieni skont id-differenza fil-gowls, it-tielet skont kemm il-gowls ġew skurjati
Poż = Pożizzjoni; L = Logħbiet; R = Rebħiet; P = Pari; T = Telfiet; GF = Gowls favur; GK = Gowls kontra; DG = Differenza tal-gowls; Pti = Punti; (K) = Kampjun; (R) = Relegat

Riżultati 

Sors: Barclays Premier League
1 It-tim li jilgħab f'daru hu mniżżel fil-kolonna xellugija.
Kuluri: Blu = rebħa ta' tim f'daru; Abjad = pari; Aħmar = rebħa ta' tim barra minn daru.

L-aqwa skorers

Unuri

Unuri tax-xahar

Unuri annwali

Barclays Plejer tas-Sena 

L-unur tal-Plejer tas-Sena tal-Barclays intrebaħ minn Wayne Rooney ta' Manchester United.

Tim tas-Sena tal-PFA 

 Gowlkiper: Joe Hart (Birmingham City)
 Difiża: Patrice Evra (Manchester United), Branislav Ivanović (Chelsea), Thomas Vermaelen (Arsenal), Richard Dunne (Aston Villa)
 Nofs il-grawnd: James Milner (Aston Villa), Antonio Valencia, Darren Fletcher (it-tnejn ta' Manchester United),  Cesc Fàbregas (Arsenal)
 Attakk: Wayne Rooney (Manchester United), Didier Drogba (Chelsea)

Kowċ tas-Sena tal-FA Premier League 

Harry Redknapp, 63 sena, irċieva l-unur tal-Kowċ tas-Sena għall-ewwel darba fil-karriera tiegħu, wara li rnexxielu jwassal lit-tim ta' Tottenham Hotspur fiċ-Champions League. Redknapp sar ukoll l-ewwel wieħed li rebaħ dan l-unur u li ma rebaħx it-titlu nazzjonali, minn mindu George Burley kiseb dan l-unur fl-istaġun 2000–01.

Barclays Żarbuna tad-Deheb 

L-attakkant ta' Chelsea Didier Drogba rebaħ iż-Żarbuna tad-Deheb, wara li skorja 29 gowl fi 32 dehra. Dan kien it-tieni unur personali għal dan il-plejer.

Unur ta' Mertu tal-Barclays Premier League 

Chelsea ġabru l-Unur ta' Mertu tal-Barclays Premier League talli kienu l-ewwel tim li skorja 100 gowl fi staġun tal-Premier League.

Referenzi

Ħoloq esterni 

 Sit uffiċjali tal-Premier League

2009-10
Futbol fl-Ingilterra